120. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Δ/25851/2755/77 της 12/20 Οκτ. 1977  (ΦΕΚ Β΄ 1043) Περί καθορισμού όρων, προϋποθέσεων και διαδικασίας χορηγήσεως εγκρίσεων κυκλοφορίας λεωφορείων αυτοκινήτων Δ.Χ. Λαβόντες υπ’ όψιν τας διατάξεις των άρθρων 22, 27 και 31 του Νόμου 588/77 «περί οργανώσεως των Αστικών Συγκοινωνιών Πρωτευούσης και άλλων τινών διατάξεων», αποφασίζομεν: Καθορίζομεν ως κατωτέρω τους όρους, τας προϋποθέσεις, την διαδικασίαν κλπ. κατά τους οποίους θα χορηγούνται του λοιπού εγκρίσεις θέσεως εις κυκλοφορίαν λεωφορείων αυτοκινήτων δημοσίας χρήσεως εις τα ΚΤΕΛ της περιοχής Ε΄ του άρθρου 1 του Νόμου 289/76 «περί παροχής κινήτρων δια την ανάπτυξιν παραμεθορίων περιοχών και ρυθμίσεως συναφών θεμάτων, ήτοι των νομών Έβρου, Ξάνθης, Ροδόπης, Λέσβου, Χίου, Σάμου και Δωδεκανήσου, ως και του ΚΤΕΛ Ν. Γρεβενών εκτός της περιοχής Ε΄.  Ι.ΟΡΟΙ – ΠΡΟΥΠΟΘΕΣΕΙΣ 1.Έγκρισις θέσεως εις κυκλοφορίαν λεωφορείου αυτοκινήτου δημοσίας χρήσεως δια την πλήρωσιν των δημιουργουμένων κενών εις τους αναφερομένους Νομούς εκ του καθορισμού της δυνάμεως δι’ αποφάσεως του οικείου κατά περίπτωσιν Νομάρχου, εκδιδομένης μετά σύμφωνον γνώμην του κατά τας διατάξεις      του       άρθρου   22 του     Νόμου    588/77 (Αντί για τη σελ. 312,739(α) Σελ. 312,739(β) Τεύχος 762-Σελ. 77 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.117-120 συνιστωμένου τοπικού Συμβουλίου, παρέχεται εις φυσικά πρόσωπα δια τα οποία δέον να συντρέχουν οι ακόλουθοι όροι και αι προϋποθέσεις, κατά τον χρόνον υποβολής της αιτήσεως. α)Να έχουν την Ελληνική υπηκοότητα. β)Να κέκτηνται επαγγελματικήν άδειαν ικανότητος οδηγού αυτοκινήτου Δ΄κατηγορίας, ήτις να έχη υποστεί την κατά τας κειμένας διατάξεις νόμιμον αναθεώρησιν (ανανέωσιν), εφ’ όσον υφίσταται τοιαύτη υποχρέωσις. γ)Να είναι εγγεγραμμένοι και ησφαλισμένοι εις το Ταμείον Συντάξεων Αυτοκινητιστών, ως ασκήσαντες αποκλειστικώς και μόνον το επάγγελμα του οδηγού αυτοκινήτου.  (1)Ως χρόνος ασκήσεως του επαγγέλματος, λαμβάνεται υπ’ όψιν ο προκύπτων εκ των αντιστοίχων εις το πιστ/κόν του ΤΣΑ εγγραφών επαγγελματικής, ως οδηγού, απασχολήσεως του ενδιαφερομένου και δη μέχρι της δημοσιεύσεως ή τοιχοκολλήσεως της προκηρύξεως (προσκλήσεως), εφ’ όσον ο αυτός χρόνος, κατά τας κειμένας διατάξεις, λογίζεται ως συντάξιμος παρά τω Ταμείω τούτω. (2)Δια τον υπολογισμόν του συνολικού χρόνου ασκήσεως του επαγγέλματος του οδηγού αυτοκινήτων, ο τυχόν προκύπτων χρόνος απασχολήσεως εις ημέρας, διαιρείται δια του αριθμού 25, προς μετατροπήν των ημερών εις μήνας. Ο προκύπτων χρόνος μεταξύ της εις το πιστ/κόν του ΤΣΑ αναγραφομένης ως τελευταίας ημερομηνίας ασφαλίσεως, μέχρι της τοιαύτης υποβολής της αιτήσεως δια την χορήγησιν της εγκρίσεως θέσεως εις κυκλοφορίαν λεωφορείου αυτοκινήτου, δεν θεωρείται ως διακοπή ασκήσεως του επαγγέλματος του οδηγού εφ’ όσον δεν είναι μεγαλυτέρα των 45 ημερών. δ)Να διάγουν ησύχως και να μη ρέπουν εις την μέθην ή την χρήσιν, ναρκωτικών και ηδονιστικών ουσιών. ε)Να μη έχουν καταδικαστή οποτεδήποτε επί τινι των αδικημάτων λαθρεμπορίας, χρήσεως ναρκωτικών, μαστροπίας, εκμεταλλεύσεως πορνών, σωματεμπορίας και αθρωποκτονίας εκ προθέσεως, εντός δε της τελευταίας προ της κατά τα κατωτέρω υποβολής αιτήσεως δεκαετίας δι’ οιονδήποτε έτερον αδίκημα, προβλεπόμενον και τιμωρούμενον υπό του Ποινικού Κώδικος ή του Στρατιωτικού Ποινικού Κώδικος ή ετέρου Ποινικού ή Στρατιωτικού Ποινικού Νόμου εις ποινάς, άνω των δέκα (10 μηνών φυλακίσεως αθροιστικώς λαμβανομένων ανεξαρτήτως του εάν ανεστάλη η έκτισις της ποινής αυτών. στ)Να είναι απαραιτήτως μόνιμοι κάτοικοι πέραν της δεκαετίας της περιφερείας του Νομού εντός της οποίας ευρίσκεται η έδρα του οικείου ΚΤΕΛ. ζ)Να μη έτυχον ουδέποτε κρατικής παραχωρήσεως αδείας δια την κυκλοφορία αυτ/του Δ.Χ. οιασδήποτε κατηγορίας ολοκλήρου ή ποσοστού τούτου. η)Να μην είναι κύριοι και κάτοχοι ή νομείς και κάτοχοι εν όλω ή εν μέρει αυτ/του Δ.Χ. (επιβατηγού, λεωφορείου, φορτηγού) μη περιλαμβανομένων των αυτοκινήτων των εξυπηρετούντων αγόνους οδικάς γραμμάς. Η αυτή ως άνω απαγόρευσις, ως προς την κατοχήν αυτοκινήτων δημοσίας χρήσεως, ολοκλήρου ή ποσοστού αυτοκινήτου, ισχύει και εις την περίπτωσιν των συνεταιρισμών ή άλλων μεταφορικών οργανισμών, οιασδήποτε νομικής μορφής και τύπου, εις ους ο ενδιαφερόμενος συμμετέχει ή συμμετείχεν. 2.Εκάστη κενή θέσις αστικού ή υπεραστικού λεωφορείου καλύπτεται δι’ εγκρίσεως παρεχομένης εις τρεις (3) δικαιούχους από κοινού κατ’ ισομοιρίαν Ν.Δ. 4354/64 (ΦΕΚ 145/Α/28.8.64) Σελ. 312,740(β) Τεύχος 762-Σελ. 78 ΙΙ. ΥΠΟΒΛΗΤΕΑ ΔΙΚΑΙΟΛΟΓΗΤΙΚΑ 1.Ο αιτών την χορήγησιν εγκρίσεως θέσεως εις κυκλοφορίαν λεωφορείου αυτοκινήτου δημοσίας χρήσεως, μετά της αιτήσεώς του δέον να υποβάλη τα κάτωθι δικαιολογητικά: α)Πιστοποιητικόν του Ταμείου Συντάξεως Αυτ/τιστών (ΤΣΑ), περιλαμβάνον άπαντα τα εν παραγρ. δ΄εδαφ. 1 και 2 του Κεφ. Ι της παρούσης οριζόμενα στοιχεία. β)Βεβαίωσιν της οικείας Αστυνομικής Αρχής, εξ ης να εμφαίνηται ότι ο αιτών διάγει ησύχως, δεν ρέπει εις την μέθην και εις την χρήσιν ναρκωτικών και ηδονιστικών ουσιών.  γ)Πλήρες αντίγραφον φύλλου ποινικού μητρώου. δ)Υπεύθυνον δήλωσιν, κατά τα υπό του άρθρου 1 του Ν. 105/69 οριζόμενα, περί της συνδρομής των υπό τας παραγ. στ, ζ και η του Κεφ. Ι της παρούσης προϋποθέσεων. Άπαντα τα κατά τα ανωτέρω υποβλητέα δικαιολογητικά δέον να είναι προσφάτου εκδόσεως και δη χρονολογίας ουχί πέραν του τριμήνου από της υποβολής της αιτήσεως. Η συνδρομή της υπό της παρ. α΄του κεφ. Ι της παρούσης οριζομένης προϋποθέσεως, θα διαπιστούται εκ των εις χείρας των ενδιαφερομένων αστυνομικών ταυτοτήτων. Η κατοχή ισχυούσης αδείας Δ΄κατηγορίας θα αποδεικνύεται δι’ επιδείξεως παρά του αιτούντος, εις τον αρμόδιον υπάλληλον, η άνω άδεια και θα σημειούνται επί της αιτήσεως τα κρίσιμα στοιχεία, ήτοι ο αύξων αριθμός, η χρονολογία εκδόσεως και η χρονολογία της τελευταίας αναθεωρήσεως αυτής, ή θα υποβάλουν κεκυρωμένον αντίγραφον της επαγγελματικής των αδείας. ΙΙΙ.ΠΡΟΚΗΡΥΞΙΣ – ΠΡΟΘΕΣΜΙΑ 1.Ο οικείος Νομάρχης της έδρας του ΚΤΕΛ δια προσκλήσεώς του (προκήρυξις) καλεί τους ενδιαφερομένους, όπως εντός ανατρεπτικής προθεσμίας δύο (2) μηνών και επί ποινή απαραδέκτου, υποβάλουν εις την οικείαν Νομαρχίαν αιτήσεις μετά πάντων των ανωτέρω δικαιολογητικών. 2.Η πρόσκλησις αύτη (προκήρυξις) τοιχοκολλάται εις το Κατάστημα της Νομαρχίας, ένθα η έδρα του οικείου ΚΤΕΛ, ανακοινούται προς τα εις τους οικείους Νομούς υφιστάμενα εργατικά κέντρα και οργανώσεις αυτοκινητιστών (ιδιοκτητών και οδηγών) και δημοσιεύεται άπαξ εν περιλήψει, υπό μορφήν ειδήσεως και αδαπάνως δια το Δημόσιον, εις μίαν των εις εκάστην πόλιν, έδρα του ΚΤΕΛ, εκδιδομένων εφημερίδων, της εφημερίδος οριζομένης αντιστοίχως υπό του Νομάρχου της έδρας του ΚΤΕΛ. Εις την δημοσιευομένη πρόσκλησιν (προκήρυξιν) δέον να αναφέρεται η ημερομηνία τοιχοκολλήσεως αυτής. Η ως ανωτέρω προς υποβολήν αιτήσεων και δικαιολογητικών προθεσμία άρχεται από της δημοσιεύσεως της σχετικής προσκλήσεως ως ανωτέρω αναφέρεται. 3.Μετά της προσκλήσεως τοιχοκολλάται εις το Κατάστημα της Νομαρχίας και πλήρες κείμενον της παρούσης. Η προκήρυξις θα περιέχη απλή πρόσκλησιν των ενδιαφερομένων να υποβάλουν αιτήσεις και δικαιολογητικά, κατά τους ορισμούς της παρούσης δια την παροχήν αδείας λεωφορείου αυτοκινήτου προς κάλυψιν των νέων θέσεων, αίτινες θα προσδιορίζωνται κατ’ αριθμόν και κατηγορίαν αυτοκινήτου (αστικά και υπεραστικά) θα μνημονεύη δε ότι η υποβολή αυτών δέον να γίνη επί ποινή απαραδέκτου, εντός ανατρεπτικής προθεσμίας δύο (2) μηνών. Παράλειψις τυχόν τινός ή τινών των ανωτέρω οριζομένων, δεν δημιουργεί ακυρότητα της διαδικασίας, πλην της τοιχοκολλήσεως και της δημοσιεύσεως. 21.Ζ.α.120 Κοινά Ταμεία Εκμεταλλεύσεως Λεωφορείων (ΚΤΕΛ) IV.ΔΙΑΔΙΚΑΣΙΑ – ΕΛΕΓΧΟΣ ΔΙΚΑΙΟΛΟΓΗΤΙΚΩΝ 1.Μετά την πάροδον της κατά το κεφάλαιον ΙΙΙ της παρούσης τασσομένης ανατρεπτικής προθεσμίας και εντός μηνός το αργότερον από της εκπνοής ταύτης, η αρμοδία Υπηρεσία της Νομαρχίας, προβαίνει εις τον έλεγχον των υποβληθέντων δικαιολογητικών και συντάσσει δι’ εκάστην κατηγορίαν αυτοκινήτων, πίνακας των δικαιουμένων και μη, να θέσουν εις κυκλοφορίαν λεωφορεία αυτοκίνητα Δ.Χ. προς κάλυψιν των δημιουργηθεισών νέων θέσεων κατά τα κατωτέρω λεπτομερώς καθοριζόμενα: α)Δικαιολογητικά, εκ των ανωτέρω, εκπροθέσμως υποβαλλόμενα, είναι απαράδεκτα και δεν λαμβάνονται υπ’ όψιν, εκτός αν πρόκειται, κατά την κρίσιν του Νομάρχου, ήτις θα δικαιολογείται εις εκάστην συγκεκριμένην περίπτωσιν δι’ εκδόσεως πράξεως, περί συμπληρωματικών τοιούτων, ήτοι διευκρινιστικών του, περιεχομένου και της εννοίας των εμπροθέσμως υποβληθέντων, προσκομιζόμενα το βραδύτερον μέχρι της υπό του Νομάρχου κυρώσεως των άνω πινάκων. Εν πάση περιπτώσει δεν θεωρούνται ως συμπληρωματικά δικαιολογητικά, υπό την ανωτέρω έννοιαν εκπροθέσμως υποβαλλόμενα πιστοποιητικά του ΤΣΑ, εις τα οποία πέραν των εις το εμπροθέσμως υποβληθέν αρχικόν πιστοποιητικόν του Ταμείου τούτου, ασφαλιστικών εγγραφών, προστίθενται και νέαι τοιαύται, επαγγελματικής απασχολήσεως ως οδηγού του αιτούντος, αίτινες δεν λαμβάνονται υπ’ όψιν, ως και έτερα δικαιολογητικά δι’ άτινα υπεβλήθησαν αιτήσεις δια την χορήγησίν των εμπροθέσμως και δεν εχορηγήθησαν ταύτα μετά την λήξιν της τασσομένης δια την υποβολήν των προθεσμίας. β)Κατά την υποβολήν κυρίων ή συμπληρωματικών δικαιολογητικών, δέον όπως ο παραλαμβάνων ταύτα υπάλληλος βεβαιώνει δια πράξεώς του επί της αιτήσεως τα υποβαλλόμενα δικαιολογητικά. 2.Έγκρισις κατά τ’ ανωτέρω δύναται να ζητηθή δι’ αυτοκίνητον μιας μόνον εκ των ως άνω κατηγοριών, ήτοι δι’ υπεραστικόν ή δι’ αστικόν λεωφορείον. Ως εκ τούτου μία μόνον αίτησις δι’ έγκρισιν θέσεως εις κυκλοφορίαν αυτ/του μιας μόνον των κατηγοριών τούτων δύναται να υποβληθή. Εις περίπτωσιν υποβολής πλειόνων αιτήσεων λαμβάνεται υπ’ όψιν η πρώτη υποβληθείσα αίτησις. Εξ άλλου εις την αίτησιν δέον να καθορίζηται δια ποίον αυτοκίνητον των ως άνω κατηγοριών ζητείται η έγκρισις. Αιτήματα αναφερόμενα διαζευκτικώς εις αυτοκίνητα πλειόνων της μιας κατηγορίας, λογίζονται υποβληθέντα δι’ έγκρισιν της πρώτης διαζευκτικώς αναφερομένης εν τη αιτήσει κατηγορίας. 3.Μετά το πέρας του ελέγχου των δικαιολογητικών καταρτίζονται κεχωρισμένως πίνακες των πληρούντων και μη τους όρους και προϋποθέσεις της παρούσης αποφάσεως, εκ δε του πίνακος των πληρούντων θα γίνει η επιλογή των δικαιούχων. Οι πίνακες ούτοι κυρούνται υπό του αρμοδίου Νομάρχου, τοιχοκολλούνται εις το Κατάστημα της Νομαρχίας και κοινοποιούνται εις την αρμοδίαν Διεύθυνσιν του Υπουργείου Συγκοινωνιών. V.ΑΝΑΔΕΙΞΕΙΣ ΔΙΚΑΙΟΥΧΩΝ 1.Η ανάδειξις των δικαιούχων θα γίνει βάσει του συνολικού χρόνου ασκήσεως επαγγέλματος του οδηγού αυτοκινήτου, του προκύπτοντος εκ των εγγραφών του πιστοποιητικού του ΤΣΑ, προτιμωμένων των συγκεντρούντων μείζονα χρόνον πραγματικής ασκήσεως του επαγγέλματος, μη υπολογιζομένου εις αυτήν του χρόνου διακοπής ασκήσεως του επαγγέλματος. 2.Επί ενδιαφερομένων συγκεντρούντων τα αυτά προσόντα και κυρίως τον αυτόν ακριβώς πραγματικόν χρόνον ασκήσεως του επαγγέλματος του οδηγού αυτοκινήτων, η ανάδειξις του δικαιούχου ενεργείται δια κληρώσεως πραγματοποιουμένης ενώπιον επιτροπής προεδρευομένης υπό του Νομάρχου και απαρτιζομένης υπό του Προϊσταμένου της Υπηρεσίας Συγκοινωνιών του Προέδρου του Κ.Τ.Ε.Λ. και των ενδιαφερομένων. 3.Οι καταρτισθησόμενοι πίνακες δικαιούχων και μη, εγκρίνονται εντός δέκα ημερών από της καταρτίσεώς των , παρά του αρμοδίου Νομάρχου, τοιχοκολλούνται εις το κατάστημα της Νομαρχίας και κοινοποιούνται εις ένα έκαστον των κριθέντων δικαιούχων και μη επί αποδείξει. «Η κατά τα άνω κοινοποίησις δύναται να ενεργηθή και κατά τας σχετικάς διατάξεις του Κώδικα Πολιτικής Δικονομίας». Το τελευταίο εδάφιο προστέθηκε ως άνω από την 22122/1295/20-28 Ιουν. 1980 (ΦΕΚ Α΄ 584) απόφ. Υπ. Συγκοινωνιών. VI.ΤΕΛΙΚΑΙ ΔΙΑΤΑΞΕΙΣ 1.Η περαιτέρω διαδικασία, μετά την κύρωσιν των πινάκων και του πρακτικού, έσται η ακόλουθος: α)Μετά πάροδον μηνός από της κοινοποιήσεως της περί κυρώσεως των άνω πινάκων πράξεως και εφ’ όσον δεν ησκήθη κατ’ αυτής προσφυγή ενώπιον του Υπουργού των Συγκοινωνιών, ο Νομάρχης, εγκρίνει την χορήγησιν εις τρεις (3) δικαιούχους, μιας αδείας κυκλοφορίας λεωφορείου αυτοκινήτου δημ. χρήσεως, υπεραστικού ή αστικού κατά περίπτωσιν, κατόπιν κοινής αιτήσεως αυτών υποβαλλομένης εντός προθεσμίας ενός μηνός. β)Εις περίπτωσιν παρελεύσεως απράκτου της ως άνω προθεσμίας, τους δικαιούχους εκάστου ακεραίου λεωφορείου ορίζει ο Νομάρχης, δι’ αποφάσεώς του και δι’ όσους δεν εζήτησαν τούτο. γ)Εφ’ όσον ήθελεν ασκηθή προσφυγή κατά του πίνακος των δικαιούχων η χορήγησις των προεγκρίσεων θα πραγματοποιηθή μετά την επ’ αυτής έκδοσιν της κατά νόμον αποφάσεως του Υπουργού Συγκοινωνιών. δ)εις τας προεγκρίσεις ταύτας θα προστίθεται παράγραφος έχουσα ούτω: Η παρούσα έγκρισις είναι προσωρινή και ανακλητή οποτεδήποτε. Η έγκρισις αύτη χορηγείται υπό τον ρητόν όρον ότι υφίστανται πάσαι αι προϋποθέσεις, υφ’ ας παρέχεται αύτη και ότι, αν οποτεδήποτε ήθελε διαπιστωθή η ανακρίβεια ή αναλήθεια του περιεχομένου ενός η περισσοτέρων εκ των υποβληθέντων δικαιολογητικών εν οις και του πιστοποιητικού του Τ.Σ.Α., αύτη θα ανακαλήται οριστικώς, άνευ άλλου τινός, δυναμένης ν’ ασκηθή και ποινικής διώξεως κατά παντός υπευθύνου. Εις περίπτωσιν της κατά τα άνω ανακλήσεως της χορηγηθησομένης εγκρίσεως, την θέσιν του διαγραφομένου καταλαμβάνει ο αμέσως μετά τον τελευταίον δικαιωθέντα πρώτος ερχόμενος εις τον πίνακα των δικαιούχων. (1)Αι κατά τα ανωτέρω χορηγούμεναι εγκρίσεις κοινοποιούνται επί αποδείξει, μέσω της οικείας Αστυνομικής Αρχής ή ταχυδρομικώς εις τους δικαιούχους, οίτινες υποχρεούνται όπως εντός προθεσμίας ενός (1) έτους προσκομίσουν αυτοκίνητον του εγκεκριμένου τύπου προς επιθεώρησιν εις την αρμοδίαν Υπηρεσίαν Συγκοινωνιών και υποβάλλουν εντός της αυτής προθεσμίας τα απαιτούμενα δικαιολογητικά προς έκδοσιν, επ’ ονόματί των, της αδείας κυκλοφορίας του αυτοκινήτου. (2)Παρερχομένης απράκτου της άνω προθεσμίας το δικαίωμα θέσεως εις κυκλοφορίαν του αυτοκινήτου απόλλυται, δια τους εις ους εχορηγήθη, οριστικώς. Εις την περίπτωσιν ταύτην, το σχετικόν δικαίωμα παρέχεται εις τους αμέσως, μετά τον τελευταίον εις τον πίνακα των αποκατασταθέντων, ερχομένους δικαιούχους. 2.Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. (Αντί για τη σελ. 312,741(β) Σελ. 312,741(γ) Τεύχος 762-Σελ. 79 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.120 